stanford-oval/wikipedia huggingface dataset:
מוות
המוות באדם > המוות בתרבות ובאמונה > ביהדות

ביהדות המוות נחשב לתוצאה של חטא אדם הראשון, כאשר על יחידי סגולה שלא חטאו נכתב בתלמוד שהם "מתו בעטיו של נחש" - בשל חטא אדם הראשון שבעקבותיו נגזרה מיתה על כלל המין האנושי. כשהאל גירש את אדם וחוה מגן עדן ופירט להם את עונשם, הוא אמר לאדם: "כי עפר אתה – ואל עפר תשוב", ואין מכך מנוס. תפיסות דומות מקובלות גם בדתות המונותאיסטיות האחרות, האסלאם, הנצרות וזרמים הקשורים בהן. עוד מובא בתלמוד שלאחר מותו של האדם מתכפר לו החטא הקדום, וכי אדם יזכה לקום לתחייה ביום תחיית המתים אם עשה מעשים טובים בימי חייו. חזון העצמות היבשות בספר יחזקאל מתאר קימה של בני אדם לתחייה, ומשמש לפעמים בסיס לאמונה בתחיית המתים, לצד פירושו המטפורי, כביטוי לשחרור עם ישראל מגלות בבל.
ההשקפה שעל-פיה יש לקבל את המוות בהשלמה, כגזרה מאת האל שאין להרהר אחריה, באה לשיאה בתנ"ך בספר איוב. איוב מקבל את מותם הבלתי-צפוי של קרוביו בלי תרעומת. איוב אינו חוקר אם המוות נגזר על קרוביו בשל חטאיהם או חטאיו שלו עצמו, ושאלת החיים לאחר המוות או תחיית המתים כלל אינה עולה. חלק מביטויי האבל המוכרים היום ביהדות מתוארים בספר איוב, ובו גם מופיעה האמרה שנוהגים לומר בעת הבשורה על מותו של אדם קרוב: "ה' נתן, ה' לקח, יהי שם ה' מבורך". על-פי ההלכה מחויבים קרוביו של המנוח לברך את האל אף בשעתם הקשה ולומר: "ברוך דיין אמת". במגילת קהלת מופיע רמז או תהייה בנוגע לקיומם של החיים שלאחר המוות:
הַכֹּל הוֹלֵךְ אֶל-מָקוֹם אֶחָד הַכֹּל הָיָה מִן-הֶעָפָר וְהַכֹּל שָׁב אֶל-הֶעָפָר. מִי יוֹדֵעַ רוּחַ בְּנֵי הָאָדָם הָעֹלָה הִיא לְמָעְלָה וְרוּחַ הַבְּהֵמָה הַיֹּרֶדֶת הִיא לְמַטָּה לָאָרֶץ.
היהדות רואה רצח כעברה חמורה במיוחד, וכך גם התאבדות. עם זאת, בתי הדין המוסמכים לכך מצווים להמית עבריינים באחת מארבע מיתות בית דין, בתלות בעברה שעברו. ההלכה מתנה הליך זה בתנאים פרוצדורליים מחמירים ובהרכב של 23 דיינים סמוכים, שלפי עדותם של חכמים הפכו את החיוב בדיני נפשות כעניין נדיר. יציאת הסנהדרין מלשכת הגזית, ובהמשך ביטול הסמיכה, הפסיקו את יישום עונש המוות בהלכה.
לפי ההלכה חובה לקבור את המת, ואסור ליהנות מגופו של הנפטר או מתכריכיו.
המוות באדם > המוות בתרבות ובאמונה > במיתוסים של המזרח הקדום

בכתבי אוגרית מופיעים מיתוסים על אודות האל מוֹת. בפנתאון האלים האוגריתי והכנעני, מות הוא בנו של אל, ראש האלים, ואחיו של בעל (אל הגשם והפריון), ים (אל הים) וענת (אלת המלחמה). במיתולוגיה האוגריתית, מות ובעל נמצאים בעימות תמידי, ולפי חוקרים מודרניים, זהו ההסבר המיתולוגי לחילופי העונות – עונת גשמים פורה, שבה השליטה נתונה לבעל, לעומת עונה צחיחה, שבה בעל נאלץ לרדת לעולם המתים, ממלכתו של מות, עד שענת אחותו מגיעה כדי להילחם במות ולשחרר את בעל.
במיתוסים השומריים-בבליים מתואר מותו של אדם כירידה לשאול. השאול הוא עולם אחר הנשלט בידי אלים אחרים וכפוף לחוקים מיוחדים. הירידה לשאול מתוארת כעונש או כחוויה לא-נעימה. גם בשאול יש דרגות שונות של סבל, וקיימת אמונה כי קרוביו של המת, בפרט בניו, יכולים להקל על סבלו בשאול באמצעות טיפול בקברו וקיום טקסים לזכרו. לפי המיתוסים השומריים-בבליים יכולים האלים להעניק לאדם חיי נצח באמצעות הפיכתו לאל. בפרט חוזר בגרסאות שונות מיתוס על-אודות אדם שהצליח לעבור בשלום מבול שהביאו האלים על הארץ, בזכות אזהרה שמסר לו אחד האלים. לאחר ששרד, הופך אותו אדם לאל וזוכה לחיי נצח. מיתוס זה משולב גם באפוס עלילות גילגמש, שם מכונה האדם שזכה לחיי נצח אוּתְנפּישתים. יש הטוענים כי הסיפור הזה שימש השראה לסיפור נח והמבול בספר בראשית, אולם בתנ"ך מסופר כי נֹח אומנם זכה להאריך ימים, אבל מת לבסוף.
האפוס השומרי-בבלי עלילות גילגמש עוסק ברובו בשאלת ההתמודדות עם המוות. הוא מספר את סיפורו של המלך גילגמש שיצא לחפש את חיי-הנצח, לאחר שראה את מותו של ידידו הטוב אנכּידוּ והחל לחשוש לגורלו שלו. הוא פוגש את אוּתְנפּישתים, האדם היחיד שזכה לחיי נצח, לאחר ששרד במבול שהביאו האלים על הארץ. אותנפישתים מבהיר לגילגמש כי המקרה שלו היה חד-פעמי, וכי האלים לא ייתנו לאדם נוסף לזכות בחיי נצח. כדי שלא ישוב בידיים ריקות, נותן אותנפישתים לגילגמש צמח שאמור להשיב לו את עלומיו עד יום מותו, אולם כאשר מניח גילגמש את הצמח מידיו, מגיע נחש ואוכל את הצמח. לפיכך, נאלץ גילגמש להשלים עם הזקנה ועם המוות.
המוות באדם > המוות בתרבות ובאמונה > הפרדה בין גוף לנפש

גישה אחרת מפרידה בין חיי הגוף לחיי הנפש. גישה זו מכונה דואליזם, והיא גורסת כי הגוף אומנם מת ומתכלה, אך הנפש, שגרה בתוך הגוף כמו שאדם גר בביתו, מוסיפה להתקיים גם אחרי מות הגוף. גישה זו קרובה לאמונה בחיים לאחר המוות. רעיונות ברוח זו אפשר למצוא אצל הפילוסוף היווני אפלטון, וכמו כן בספרות חז"ל ובתאולוגיה הנוצרית. בנצרות וביהדות קיימת אמונה כי נפשו של האדם, ששורדת אחרי מות גופו, מגיעה אל גן עדן שממנו גורש אדם הראשון. יש המאמינים כי נשמתו של אדם צדיק מגיעה לגן עדן בעוד נשמתו של אדם חוטא מגיעה לגיהנום שם היא נענשת.
המוות באדם > המוות בתרבות ובאמונה > גלגול נשמות

במספר דתות, כגון הינדואיזם ובודהיזם במזרח הרחוק וגם בדת הדרוזית במזרח התיכון מאמינים כי נשמתו של האדם עוזבת את גופו עם מותו ומתגלגלת אל גוף חי אחר, של אדם ולפעמים גם של בעל חיים. אמונה זו המכונה גלגול נשמות ניתן למצוא גם בקרב חלק מספרות הקבלה היהודית, אם כי לא כל המקובלים מסכימים על עמדה זו.
המוות באדם > האנשה של המוות

בתרבויות וביצירות ספרותיות לא מעטות, המוות מתואר או מיוצג על ידי דמות אנושית או דמוית-אדם המבצעת את עבודת ההפרדה בין הנשמה לגוף. צורת הייצוג משתנה מתרבות לתרבות.
במיתולוגיה היהודית הייצוג האנושי של המוות מופקד בידי מלאך, ונהוג לייחס את תפקיד מלאך המוות לעזריאל או לסמאל.
בימי הביניים התפתח הייצוג של המוות כשלד האוחז בחרמש. ייצוג זה התפתח מציורי "ריקוד המוות" של שלדים רוקדים, שנהיו נפוצים בעקבות מגפת המוות השחור (הדבר) שהרגה שליש מאוכלוסיית אירופה בתחילת המאה ה-14. מאוחר יותר נוספו לייצוג זה גם ברדס הנזירים השחור והשימוש בחרמש על מנת להפריד בין הנשמה לגוף. האנשה זו של המוות ידועה גם בשם The Grim Reaper.
ייצוג זה הוא שהתקבע באמנות ובתרבות הפופולרית ואף צוטט לא מעט בסרטי קולנוע. הסרט "החותם השביעי" של אינגמר ברגמן, המתאר את מסעו של אביר שחזר ממסעי הצלב לאירופה של המוות השחור (מגפת הדבר), חיזק את ההאנשה הזו של המוות ואף המציא את התמונה הקלאסית של אביר המשחק שחמט נגד המוות על חייו. דמות זו של המוות שימשה אחר כך מודל לחיקוי ופרודיה בסרטי קולנוע הוליוודים.
בספרות בולטת דמותו של מוות, מלאך המוות של עולם הדיסק, פרודיה אוהדת על ייצוגו של מוות בתרבות הפופולרית, המציגה אותו כישות אתנומורפית המגלה סקרנות וחיבה כלפי בני האדם ורואה בתפקידו שירות חשוב לציבור.
המוות באדם > המוות בשפה העברית

המילה הבסיסית לתיאור מותו של אדם היא "מת", אך נוצרו לה תחליפים רבים, מעודנים יותר, שבהם המוות רק נרמז, ובהם נפטר, הלך לבית עולמו, הלך לעולמו, נאסף אל אבותיו, שכב עם אבותיו, נאסף אל עמיו, נפח את נשמתו, הוציא את נשמתו, הלך בדרך כל חי, הלך בדרך כל בשר, הלך בדרך כל הארץ, הוציא את ימיו, שבק חיים לכל חי, יצא לחופשי, החזיר נשמתו לבורא, נקרא לישיבה של מעלה.
לאחר שמו של אדם שנפטר נהוג להוסיף את הביטוי "זיכרונו לברכה" או "זכרו לברכה", ובראשי תיבות ז"ל. לשמות רבנים או מכובדים אחרים שמתו נהוג להוסיף "זכר צדיק לברכה" – זצ"ל, וביתר הידור – "זכר צדיק וקדוש לברכה" (זצוק"ל), "זכר צדיק וקדוש לברכה לחיי העולם הבא" (זצוקללה"ה) או "זכותו יגן עלינו אמן" (זיע"א).
ביטויים אחרים שמקובל להוסיף לשמם של אנשים שמתו: "עליו השלום" (ע"ה), "מנוחתו עדן" (או: "נוּחוֹ עדן"), "ינוח בשלום על משכבו". אם המנוח המדובר נרצח בשל יהדותו או בהגנה על עמו, נהוג לאמר "השם ייקום דמו" (הי"ד).
לשמותיהם של צוררים או רשעים מפורסמים שמתו נהוג להוסיף את הביטוי "ימח שמו" (ימ"ש) או "ימח שמו וזכרו". יש המעדיפים "שם רשעים ירקב" (שר"י), הנדיר יותר. הקיסר הרומי אדריאנוס אף זכה לכינוי "שחיק טמיא" (יישחקו עצמותיו).
כאשר מאזכרים ברצף שמות של מספר אנשים, שאחדים מהם מתו ואחדים עודם בחיים, נוהגים להציב לאחר שמות החיים את ראשי התיבות "יבדל"א" או "תבדל"א", לציון "ייבדל/תיבדל לחיים ארוכים, אמן". או "להבחל"ח" = להבדיל בין חיים לחיים, כלומר בין החיים לחיי עולם הבא לבין החיים בעולם הזה.
הנצחת המת

הנצחה נועדה לשמר את זכרו של המת. ההנצחה יכולה להיעשות במגוון של דרכים, ביניהם, הקמת מצבות, אנדרטאות, לוחית זיכרון, פסלים, ספרי זיכרון, שירים, יצירות ספרותיות וכיום גם אתרי אינטרנט שמטרתם הנצחה. דרכי הנצחה אחרות קשורים בטקסים ובימי זיכרון שנועדו להזכיר את המת.
הדת היהודית מאמינה בהישארות הנפש, וכן במשפט לאחר המוות, בו אדם נידון על מעשיו וזוכה לגמול או לעונש. בהתאם לאמונה זו יש באפשרותן של פעולות של אנשים חיים לשפר את מצבו של אדם לאחר מותו ב"עולם הבא". לפיכך פעולות ההנצחה בדת היהודית מיועדות גם להטבה עם נשמתו של הנפטר לאחר מותו. פעולות אלו מכונות במסורת היהודית בשם "עילוי נשמה".
לקריאה נוספת

גיריראג' סוואמי, המבחן האחרון - למות בתודעה רוחנית, הוצאת לפיד הידע, 2015
סוגיאל ריפונצ'ה ספר המתים והחיים הטיבטי, הוצאת גל, 1996
אביחי שמידט, אל תעזו למות לא מוכנים, הוצאת אוריון, 2016
דרור בורשטיין, הנזיר הבודהיסטי שניסח במילים פשוטות את התובנה המערערת מכולן, באתר הארץ, 9 בפברואר 2022
ביאורים

↑  בספר מלכים מתואר מקרה שבו מצליח אלישע להחיות נער שנראה מת, בדרך המזכירה טיפול החייאה, אולם שם ההתייחסות לעניין היא כאל אירוע יוצא-דופן ובלתי-שגרתי.
↑  במצרים העתיקה היה מקובל לאחל לאדם שיגיע לגיל 110 שנה, ואילו בתרבות היהודית מקובל לאחל לאדם שיגיע לגיל 120 שנה.
↑  כארבעים שנה קודם חורבן בית שני, מכיוון שרבו הרוצחים, הסנהדרין הגלו את עצמם מלשכת הגזית כדי שהם לא יוכלו לדון דיני נפשות.
↑  בספרות הרבנית של ימי הביניים שמות-עצם בעלי סיומת -וּת נתפסו כבעלי מין דקדוקי זכר, ולכן התקבע הביטוי "זכותו יגן" ולא "זכותו תגן".
הערות שוליים

↑  Kate Golembiewski, After You Die, These Genes Come to Life, Discover, ‏2019
↑  ספר מלכים ב', פרק ד', פסוקים ל"ב–ל"ה
↑  על פי דו"ח של ארגון הבריאות העולמי משנת-2001. (הקישור אינו פעיל, 10.1.2024)
↑  סיבות מוות בישראל, 2014, באתר הלשכה המרכזית לסטטיסטיקה
↑   עידו אפרתי, מה הורג אותנו? ניתוח סיבות המוות המובילות של הישראלים, באתר הארץ, 8 באוקטובר 2019
↑  תלמוד בבלי, מסכת בבא בתרא, דף י"ז, עמוד א'
↑  תלמוד בבלי, מסכת ראש השנה, דף ל"א, עמוד א'
↑  שולחן ערוך, יורה דעה, סימן שמ"ט
↑  מקור הביטוי במסכת קידושין לא ע"ב.
↑  בראשית רבה, וישלח, עח:א; ויקרא רבה, קדושים, כה:ה; ומקומות נוספים. כינוי זה מוזכר פעם אחת, במסכת סופרים, יד:ג, בהתייחס לנבוכדנצר.
| --- | --- |
בקרת זהויות :  NLI: 987007543363505171  BNE: XX525535  BnF: cb119325308 (data)  GND: 4060294-1  HDS: 027291  LCCN: sh85036085  LNB: 000048910  NARA: 10639416  NDL: 00570389  NKC: ph116193  NLK: KSH1998008993  TDVİA: olum 
אקג של אדם מת המשמש כהוכחת מוות.
שיעור האנטומיה של ד"ר טולפ, ציור של רמברנדט שמתאר נתיחה שלאחר המוות
השטן חוטף נשמה, פרט מתוך ציור הקיר "צעדת המוות" מאת בואונמיקו בופלמקו
תופעת המוות הייתה קשה לעיכול עבור האנושות. אחת הדרכים להתמודד איתה, מלבד הדת והאמונה בעולם הבא, היא האנשה של המוות. ההאנשה הפופולרית בתרבות המערבית היא תיאור המוות כשלד עם חרמש הלוקח את הנשמה של אדם שמת.
Dark Matter

Dark Matter הוא האלבום ה-12 של להקת הרוק האמריקאית פרל ג'אם. הוא יצא לאור ב-19 באפריל 2024 דרך חברות התקליטים Monkeywrench וריפבליק רקורדס.
רקע

אלבומה ה-11 של הלהקה, Gigaton, יצא לאור במרץ 2020. הוא יצא עם שחר מגפת הקורונה והיה לו צליל "דחוף ומזהיר".
הלהקה הקליטה את האלבום במהלך שנת 2023 תוך שלושה שבועות. בנובמבר 2023, מתופף הלהקה, מאט קמרון, הצהיר שהלהקה הקליטה אלבום חדש עם המפיק אנדרו ווט, שהוא "מוכן ליציאה". על תהליך היצירה של האלבום, הבסיסט ג'ף אמנט אמר שהלהקה מרגישה שהם "הרוויחו את הזכות לעשות מה לעזאזל שאנחנו רוצים עכשיו", וכי הם שואפים לאמץ את הרעיונות והסגנונות של כל חברי הלהקה.
הלהקה אירחה מסיבת האזנה לאלבום החדש ב-31 בינואר 2024 במועדון הטרובדור בלוס אנג'לס. המיקום של האירוע בטרובדור היה משמעותי, שכן זה המקום שבו פרל ג'אם ניגנו את אחת ההופעות הראשונות שלהם באוקטובר 1991, כשאלבום הבכורה שלהם החל לצבור פופולריות. אדי ודר אמר לקהל במסיבת ההאזנה שהוא רואה באלבום כ"יצירה הכי טובה שלנו". בפברואר 2024, פרל ג'אם רמזו על הוצאה של שיר חדש בשם "Dark Matter" מתוך אלבום עתידי באותו השם. השיר יצא לאור בחצות ב-13 בפברואר 2024. הלהקה שיתפה תמונה בטוויטר של מבנה במה בעל מראה קוסמי, ורמזה על המוזיקה החדשה. קליפ מתוך הסינגל "Dark Matter" נוסף לעמוד ויקיפדיה האנגלית של פרל ג'אם, כשהתורם רשום בתור "ריפבליק רקורדס". בנוסף, אתר המעריצים של הלהקה ציין שקישורים נסתרים לשמירה מראש של האלבום נשלחו באימייל לחברי קהילת המעריצים "Ten Club".
הרכב

Dark Matter הופק על ידי אנדרו ואט, שנולד לאחר שיצא אלבום הבכורה של פרל ג'אם, Ten. לואט יש מוניטין של חידוש מוזיקאי רוק קלאסיים, כולל הפקת אלבום הסולו של אדי ודר משנת 2022, Earthling. בנוסף, ואט ידוע בעבודתו עם אמנים כמו אוזי אוסבורן, פוסט מאלון, מיילי סיירוס ואיגי פופ. הגיטריסט מייק מקרידי אמר שואט "ממש בעט לנו בתחת" וגרם ללהקה להתמקד ולנגן במהירות, בניגוד לתהליך הארוך יותר של יצירת Gigaton. האלבום הופק באולפני שנגרי-לה של ריק רובין במאליבו, קליפורניה.
האלבום כולל שילוב של שירי רוק קצביים כמו "Scared of Fear" ו-"React, Respond" וגם שירים שקטים ומהורהרים יותר כמו "Setting Sun" ו-"Waiting for Stevie". מקרידי תיאר את האלבום כ"הרבה יותר כבד ממה שהיית מצפה", עם אלמנטים מהפרויקטים המוקדמים של הלהקה והשפעות מסאונדגארדן. מקרידי גם הזכיר שהוא מנגן הרבה יותר בגיטרה ראשית באלבום הזה בהשוואה לשנים האחרונות, וחוזר לסגנון שהיה לו עם כריס קורנל וטמפל אוף דה דוג.
מבחינה נושאית, האלבום עוסק בחיבור אנושי, הזדקנות, הורות ומצב העולם, לפי הסולן אדי ודר.
הרכב > עטיפה

עטיפת האלבום כוללת ציור אור (אנ') של אלכסנדר גנזדילוב, שנוצרה באמצעות קליידוסקופ גדול בתוצרת עצמית.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
allmusic: 
בביקורת של אתר AllMusic, נכתב כי Dark Matter שואף לשחזר את הסאונד והצורה של ימי הזוהר של פרל ג'אם בשנות התשעים, מבלי להישמע בדיוק כמו האלבומים הקלאסיים שלהם, וכי לאלבום יש "סאונד מלוטש" ו"קומפוזיציות תמציתיות" בהשוואה ל"סיבובים חסרי מטרה" של אלבומים קודמים כמו Vs.. ו-Vitalogy.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | אלבום הארד רוק מוביל | מועמדות |  |
| פרס גראמי | 26 בינואר 2025 | אלבום הרוק הטוב ביותר | מועמדות |  |
רשימת רצועות

מילות השירים נכתבו על ידי אדי ודר (למעט היכן שמצוין אחרת), המוזיקה לשירים הולחנה על ידי פרל ג'אם ואנדרו וואט (למעט היכן שמצוין אחרת).
| מס' | שם | לחן | משך |
| --- | --- | --- | --- |
| 1. | Scared of Fear  |   | 4:25 |
| 2. | React, Respond  |   | 3:30 |
| 3. | Wreckage  |   | 5:00 |
| 4. | Dark Matter  |   | 3:31 |
| 5. | Won't Tell  |   | 3:28 |
| 6. | Upper Hand  |   | 5:57 |
| 7. | Waiting For Stevie  |   | 5:41 |
| 8. | Running  |   | 2:19 |
| 9. | Something Special  | פרל ג'אם, וואט וג'וש קלינגהופר | 4:06 |
| 10. | Got To Give  |   | 4:37 |
| 11. | Setting Sun  |   | 5:45 |
| משך כולל: | משך כולל: | משך כולל: | 48:21 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2  |
|  אוסטרליה | מצעד האלבומים האוסטרלי | 2  |
|  איסלנד | הפלייליסט | 7  |
|  אירלנד | מצעד האלבומים האירי | 2  |
|  ארצות הברית | בילבורד 200 | 5  |
|  ארצות הברית | מצעד אלבומי הרוק & אלטרנטיבי | 1  |
|  גרמניה | GfK – טופ 100 | 2  |
|  דנמרק | היטליסטן | 17  |
|  הולנד | מצעד 100 האלבומים ההולנדיים | 2  |
|  הממלכה המאוחדת | מצעד האלבומים הבריטי | 2  |
|  הממלכה המאוחדת | מצעד אלבומי הרוק & המטאל הבריטי | 1  |
|  ולוניה | אולטראטופ 40 | 3  |
|  יפן | אוריקון | 29  |
|  סקוטלנד | מצעד האלבומים הסקוטי | 2  |
|  פולין | ZPAV | 4  |
|  פורטוגל | מצעד האלבומים הפורטוגזי (AFP) | 2  |
|  פינלנד | המצעדים הפיניים הרשמיים | 13  |
|  פלנדריה | אולטראטופ 50 | 2  |
|  צרפת | SNEP | 13  |
|  קנדה | מצעד האלבומים הקנדי | 9  |
|  שוודיה | סוורייטופליסטן | 21  |
|  שווייץ | המצעד השווייצרי | 2  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  ארצות הברית | מצעד אלבומי הרוק | 50 |
|  ארצות הברית | מצעד האלבומים האלטרנטיביים | 40 |
הערות שוליים

1 2 3 4 5 6  Dark Matter - Pearl Jam | Album | AllMusic (באנגלית), נבדק ב-2024-05-02
1 2 3 4 5  Emily Zemler, Pearl Jam Preview New Album With Electrifying Single 'Dark Matter', Rolling Stone, ‏2024-02-13 (באנגלית אמריקאית)
1 2  Blabbermouth, PEARL JAM's New Album Is 'Mastered, Mixed' And 'Ready To Go', BLABBERMOUTH.NET, ‏2023-11-29 (באנגלית)
1 2 3  Pearl Jam Unveil Upcoming Album At Daytime L.A. Playback, Spin, ‏31 בינואר 2024
1 2 3  Pearl Jam Tease New Album 'Dark Matter,' Single Out Tonight, Exclaim (באנגלית)
1 2  MIKE McCREADY: New PEARL JAM album is "a lot heavier than you'd expect", Revolver, ‏2024-01-05 (באנגלית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
↑  Steffen Hung, Pearl Jam - Dark Matter, austriancharts.at
↑  ARIA Top 50 Albums Chart, מצעדי ARIA, ‏29 באפריל 2024 (באנגלית)
↑  Plötutíðindi, Plötutíðindi (באנגלית אמריקאית)
↑  Official Irish Albums Chart on 26/4/2024, Official Charts (באנגלית)
↑  Pearl Jam – Billboard 200™, בילבורד
↑  Pearl Jam | Top Rock & Alternative Albums, Billboard (באנגלית אמריקאית)
↑  PEARL JAM – DARK MATTER, www.offiziellecharts.de
↑  Hitlisten, Hitlisten.NU
↑  Steffen Hung, Pearl Jam - Dark Matter, hitparade.ch
↑  Official Albums Chart Top 100 on 26/4/2024, Official Charts, ‏2024-04-26 (באנגלית)
↑  Official Rock & Metal Albums Chart on 26/4/2024, Official Charts, ‏26 באפריל 2024 (באנגלית)
↑  Pearl Jam - Dark Matter - ultratop.be, www.ultratop.be
↑  2024年04月15日～2024年04月21日 オリコン週間 アルバムランキング 21～30位, ORICON NEWS
↑  Official Scottish Albums Chart on 26/4/2024, Official Charts (באנגלית)
↑  OLiS - oficjalna lista sprzedaży, www.olis.pl (בפולנית)
↑  portuguesecharts.com - Pearl Jam - Dark Matter, portuguesecharts.com
↑  Pearl Jam – Dark Matter, Musiikkituottajat (בפינית)
↑  Pearl Jam - Dark Matter - ultratop.be, www.ultratop.be
↑  Top Albums – Semaine du 26 avril 2024, SNEP (ב־)
↑  Pearl Jam | Billboard Canadian Albums, Billboard (באנגלית אמריקאית)
↑  Veckolista Album, vecka 17 (ב־)
↑  Pearl Jam - Dark Matter, נבדק ב-2024-05-02
↑  Year-end Charts – Top Rock Albums, בילבורד, ‏2024
↑  Year-end Charts – Top Alternative Albums, בילבורד, ‏2024
| --- | --- |
בקרת זהויות :  MusicBrainz release group: 2f1d3f46-c9cc-4157-b198-0a4c6881a807
איש אשכולות

לאונרדו דה וינצ'י, איש אשכולות הנראה כארכיטיפ של "איש הרנסאנס"
אִישׁ הָאַשׁכּוֹלוֹת הוא מושג המתאר אדם משכיל בעל ידע מעמיק ורחב היקף בתחומי מדע, חברה ורוח רבים ומגוונים.
מקור הביטוי

מקור הביטוי העברי "אִישׁ הָאַשׁכּוֹלוֹת" במשנה, במסכת סוטה, שבה נאמר ”משמֵת יוסה בן יועזר איש צרידה ויוסה בן יוחנן איש ירושלים – בָּטְלוּ הָאַשׁכּוֹלוֹת”. התלמוד הבבלי מסביר: ”מאי אשכולות? אמר רב יהודה: איש שהכל בו”. על פי ביאורו של רש"י; הכוונה לאיש שיש בו כל התורה כולה באמיתותה בלי דופי ובלי מחלוקת, כשהכוונה לגדול בתורה הבקי בכל חלקי התורה כולה, בנגלה ובנסתר, וכפי שנאמר בהלכות גדולות למסכת תמורה: ”שלא נמצא בו שום עוון ותורתו נתונה לו ממשה רבנו ללא דופי”.
רבים חושבים בטעות שמקור המושג בדימוי של אשכולות ענבים המלאים בידע, אך ככל הנראה מקורו בשיבוש של המונח היווני "איש אסכולות". בשפה הלטינית ידוע בביטוי Altera pars Petri, המתאר באופן מחמיא אדם בעל מידות תרומיות של חכמה. כמו כן, בשפות אחרות נעשה שימוש במושג הלטיני "Homo Universalis" או "Polymath (πολυμαθής, polymathēs) המגיע ממקור יווני ופירושו "זה שלמד רבות".
אנשי אשכולות

רובם של הללו המוגדרים כאנשי אשכולות בעברית המודרנית, הם בני תקופת הרנסאנס בשלהי ימי הביניים, בה עדיין לא הייתה חציצה ברורה בין תחומי מקצוע כמו; מתמטיקה, פיזיקה ורפואה.
גדול אנשי האשכולות של תקופת הרנסאנס, הוא לאונרדו דה וינצ'י, שהיה צייר, פסל, מהנדס, אדריכל ומדען. הוא התעניין גם בביולוגיה (בעיקר של בני אדם) ובתעופה.
מיכלאנג'לו - פסל, צייר, אדריכל, מהנדס ומשורר איטלקי.
לאונה בטיסטה אלברטי - סופר, משורר, פילוסוף, אדריכל, צייר, בלשן וקריפטוגרף איטלקי.
בלז פסקל - מתמטיקאי, פיזיקאי ופילוסוף.
גוטפריד וילהלם לייבניץ - מתמטיקאי, פילוסוף ומדינאי, שתרם גם בתחומים אחרים, בהם משפטים, פיזיקה ותחומים נוספים.
בנימין פרנקלין - מדינאי, פיזיקאי וסופר, ממציא כליא ברק.
גלילאו גליליי - אשר היה מתמטיקאי, אסטרונום, ממציא ופיזיקאי. הוא היה הראשון שהשתמש בטלסקופ לצורך ביצוע תצפיות אסטרונומיות, ובעזרתו גילה ארבעה מירחיו של צדק ואת מופעיו של כוכב הלכת נוגה. תגליותיו הוכיחו את המודל ההליוצנטרי - כדור הארץ איננו מרכז היקום - הוא סובב סביב השמש. אמירה זו היוותה כפירה בערכי הדת וגלילאו נשפט למעצר בית עד יום מותו. עבודתו המדעית הקיפה תחומים רבים, והוא נחשב לאחד מאנשי המדע הדגולים והמשפיעים ביותר בכל הזמנים.
תומאס יאנג - איש אשכולות אנגלי שפעל בסוף המאה ה-18 ובתחילת המאה ה-19, נחשב בעיני רבים כ"אדם האחרון שידע הכל".[דרוש מקור] בקיאותו המדהימה הקיפה במומחיות וידע רחב ממדים, את כל תחומי האקדמיה המערבית בתקופתו: רפואה, פיזיקה, בלשנות, הרמוניה ואף אקטואריה.
עמנואל סוודנבורג - מהנדס מכרות, אסטרונום, פיזיולוג של המח ואיש דת שוודי.
ג'ון פון נוימן - מתמטיקאי, פיזיקאי, מדען מחשב, תרם רבות לפרויקט מנהטן ופיתוח המחשב האלקטרוני.
בריאן מיי - כוכב רוק ודוקטור לאסטרונומיה, הגיטריסט של קווין.
ברוס דיקינסון - כוכב מטאל, סייף, טייס, הזמר של איירון מיידן.
אנשי אשכולות > אנשי אשכולות בולטים מחכמי ישראל

למרות המיתוג הברור שנתנו חז"ל לראויים לשאת את התואר "איש אשכולות", הושאל הביטוי במהלך הדורות ונעשה בו שימוש לסמל אנשי רוח וגדולי תורה, ששלטו בכל מכמני התורה והיו בעלי ידע מקיף ונרחב בכל חלקיה. בין המוגדרים כאנשי אשכולות כתואר מושאל ביהדות או בתחומים אחרים, מקרב היהודים, נמנים הבאים:
סעדיה גאון
רש"י
רמב"ם שנמנה בתקופת ימי הביניים על חכמי דורו גם בין חכמי האומות ונודע כבעל ידע רחב בתחום הרוח והדת וכן גם בתחום הרפואה.
שמואל הנגיד
יצחק אברבנאל
מהר"ל מפראג שמלבד גדלותו התורנית נודע כאסטרונום מחונן בקרב מלומדי ארצו.
חיד"א
הגאון מווילנא
יהונתן אייבשיץ
הראי"ה קוק
הרבי מלובביץ'
דוד בן-גוריון - ראש ממשלה, מצביא, חייל, סופר, חוקר תנ"ך, חקלאי, ומשפטן ישראלי.
ישעיהו ליבוביץ- הוגה, פילוסוף, סופר, ביוכימאי, מורה ואיש דת ישראלי.
הערות שוליים

↑  "אִישׁ אֶשְׁכּוֹלוֹת" הוא צירוף רוֹוֵחַ אך שגוי. הביטוי המדויק על פי מסכת סוטה ט ט הוא: אִישׁ הָאַשׁכּוֹלוֹת[דרושה הבהרה]. כך גם על פי אבן שושן.
↑  תלמוד בבלי, מסכת סוטה, דף מ"ז, עמוד ב'
| --- | --- |
בקרת זהויות :  GND: 4504156-8  NKC: ph1095999 
תומאס יאנג "האדם האחרון שידע הכל"
הרמב"ם "איש אשר הכל בו"
אברהם בן הרמב"ם

| --- | --- |

קטע ממכתב המתייחס אל רבי אברהם מתחילת המאה ה-13 מהגניזה הקהירית, שבו הוא מכונה "מורנו ורבנו, אדוננו נגידנו, עטרת ראשנו, מנהיג דורנו, הודנו והדרינו...דגל הרבנים, יחיד הדור"
 לידה:  1186 כ"ח בסיוון ד'תתקמ"ו פוסטאט, הסולטנות האיובית 
 פטירה:  7 בדצמבר 1237 (בגיל 51 בערך) י"ח בכסלו ד'תתקצ"ח 
 כינוי:  רבי
 מדינה:   הסולטנות האיובית
 תקופת הפעילות:  ? – 7 בדצמבר 1237 
 השתייכות:  רבני ספרד, ראשונים
 תחומי עיסוק:  תנ"ך, תלמוד, הלכה, הגות, פילוסופיה, רפואה
 רבותיו:  אביו הרמב"ם
 חיבוריו:  פירוש לתורה, פירוש לתלמוד, "המספיק לעובדי ה'", 'תשובות רבינו אברהם בן הרמב"ם לר' דניאל הבבלי' הנקראים שו"ת "ברכת אברהם", ושו"ת "מעשה נסים", "מעשה של ירושלמי", 'מאמר על דרשות חז"ל', "מלחמות ה'", הוספות לפירוש המשנה ולגליונות הש"ס של אביו
 אב:  רמב"ם 
 צאצאים:  דוד הנגיד 
 חותנים:  רבי חננאל בן שמואל
 
 תפקידים נוספים:  רופא, נגיד יהודי מצרים
 
רבי אברהם בן הרמב"ם (כ"ח בסיוון ד'תתקמ"ו, 1186 – י"ח בכסלו ד'תתקצ"ח, 1237), מוכר גם בר"ת הראב"ם, וכונה לעיתים "החסיד" ו"הנגיד", היה הפרשן הגדול הראשון של תורת אביו הרמב"ם, איש הלכה, פרשן מקרא מקורי על דרך הפשט, פילוסוף והוגה דעות, רופא ומנהל בית החולים הכללי בקהיר, נגיד יהודי מצרים למשך כשלושים שנה, ומנהיג הזרם היהודי-סופי המכונה במחקר זרם חסידי מצרים.
תולדות חייו > ימי נעוריו

ר' אברהם, בנו של ר' משה בן מיימון, הרמב"ם, נולד בפוסטאט-קאהירה אשר במצרים בעת שאביו בן ה-51 היה כבר בשיא גדולתו.
באיגרת שכתב הרמב"ם לר' חסדאי הלוי מאלכסנדריה, הוא מספר כי בילדותו חלה אברהם אנושות עד כדי כך שבמשך שלושה ימים נטה למות ורק לאחריהם החל להתאושש אט אט.
בהיותו כבן חמש עשרה כתב עליו אביו כך:
בשנים אלו למד אברהם עם אביו. אברהם היה לאיש סודו של אביו שבפניו גילה גם סוגיות עיוניות והשקפתיות שלא העלה על הכתב.
בכ' בטבת ד'תתקס"ה (20 בדצמבר 1204) נפטר "הנשר הגדול", הרמב"ם, בהיותו כבן 69, והותיר אחריו את בנו אברהם שהיה בן 18. את החלל הריק שהותיר אחריו הרמב"ם, מילא בנו בכל תפקידיו הציבוריים. לצד מינויו כמנהיג יהודי מצרים תחת אביו, שימש גם כרופאו האישי של הסולטאן האיובי אל-מלכ אל-כאמל, ואף ניהל את בית החולים הכללי של קהיר לצידו של הרופא הערבי החשוב באותם ימים, כותב תולדות הספרות הערבית, אבן אבי אציביעה.